Aproape 3,3 milioane de americani au cerut ajutoare de șomaj săptămâna trecută, un număr record, care reflectă efectele pandemiei de coronavirus asupra celei mai mari economii din lume.

Numărul cererilor de ajutor de șomaj a crescut de la 282.000 în săptămâna încheiată pe 21 martie la 3,28 milioane, potrivit datelor publicate de Departamentul american al Muncii, preluate de MarketWatch.

Economiștii estimau o creștere de 2,5 milioane.

Numărul cererilor este probabil să crească în continuare, în condițiile în care tot mai multe companii își suspendă activitatea și recurg la concedieri pentru a face față crizei.